《登石伞峰》
唐代·王承邺

作镇得良牧，抚戎惭匪仁。每观龚黄化，煦物如阳春。

政简似多暇，游从邀众宾。鸣驺镜水畔，舍棹耶溪津。

偶兹逢胜境，顿觉离嚣尘。丞相筑室在，季方结庐新。

登临经绝顶，瞩眺怡心神。金章照玉伞，龙节陵松鳞。

笙歌入中流，声角闻城闉。更吟琼瑶篇，愿言书诸绅。

作者简介：宪宗时宦官。元和元年(806)任浙江东道中护军。与节度使杨于陵同游越州石伞峰，作诗纪行。《会稽掇英总集》卷四收其诗1首。《全唐诗续拾》据之收入。